
                                             A N  U N Ț

Având în vedere prevederile art. 18 din H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Primăria comunei Bradu, organizează concurs de recrutare în data de 12.10.2026, în vederea ocupării pe perioadă nedeterminată, în regim contractual, în cadrul Centrului de zi de recuperare pentru copii cu dizabilități Bradu, pentru : 
        - Logoped debutant- 1 post vacant, pe perioadă nedeterminată, cu durată normală a timpului de lucru ( normă întreagă).
      Condițiile specifice pentru ocuparea postului  de Logoped debutant sunt următoarele:
· studii universitare de licență absolvite cu diplomă de licență sau echivalentă, în specializarea psihologie clinică sau psihopedagogie specială;

· atestat de liberă practică eliberat de Colegiul Psihologilor din România în specializarea psihologie clinică sau psihopedagogie specială;
· curs de logopedie.
Bibliografie și tematică pentru concursul de ocupare a postului vacant de logoped debutant:
	Bibliografie
	Tematică

	1.Legea nr.272/2004 - privind protecția şi promovarea drepturilor copilului, cu modificările şi completările ulterioare;
	1.Legea nr. 272/2004 privind protecția şi promovarea drepturilor copilului, cu modificările şi completările ulterioare: 

Cap.I Dispoziții generale şi definiții; 

Cap.II Drepturile copilului - Secțiunea 1, Drepturi şi libertăți civile; 



	2. Ordinul nr.27/2019- privind aprobarea standardelor minime de calitate pentru serviciile sociale de zi destinate copiilor; 


	2. Ordinul nr.27/2019- privind aprobarea standardelor minime de calitate pentru serviciile sociale de zi destinate copiilor:
- Modul I: Accesarea Serviciului (Standardele 1-3); 
- Modul II: Evaluare Şi Planificare (Standardele 1-2);


	3. Tratat de Logopedie - vol.I, Emil Verza, Editura Humanitas, 2003;


	3. Tratat de Logopedie - vol.I, Emil Verza, Editura Humanitas, 2003:

- Dinamism şi relații în evoluția limbajului; 

- Metode şi procedee pt corectarea tulburărilor de pronunție;



	4. Logopedia. Terapia tulburărilor de limbaj. Structuri deschise - Carolina Bodea Hațegan, Editura Trei, 2016. 


	4. Logopedia. Terapia tulburărilor de limbaj. Structuri deschise - Carolina Bodea Hațegan, Editura Trei, 2016:

Tulburările de pronunție: dislalia



	5. Codul deontologic al profesiei de psiholog - Colegiul Psihologilor din România, 2013 (actualizat 2022)


	5. Codul deontologic al profesiei de psiholog - Colegiul Psihologilor din România, 2013 (actualizat 2022) - Integral



	
	


Condiții generale de ocupare a unui post vacant/temporar vacant:
          Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 – Codul Muncii, republicată, cu modificările și completările ulterioare şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
 b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
            Persoanele interesate vor depune pentru înscriere următoarele documente: 
a. formular de înscriere la concurs, conform modelului prevăzut la anexă; 
b. copia actului de identitate sau orice alt document care atestă identitatea, potrivit legii, aflate în termen de valabilitate; 
c. copia certificatului de căsătorie sau a altui document prin care s-a realizat schimbarea de nume, după caz; 
d. copiile documentelor care atestă nivelul studiilor şi ale altor caror acte atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e. copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f. certificat de cazier judiciar sau, după caz, extrasul de pe cazierul judiciar;

g. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h. certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
 i. curriculum vitae, model comun european; 
 j. aviz psihologic; 
 k. aviz psihiatric. 
                  Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
Copiile de pe actele prevăzute la lit. b)-e), precum şi copia certificatului de încadrare într-un grad de handicap prevăzut mai sus se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

 
 Dosarele de concurs se depun la Compartimentul Resurse Umane înăuntrul termenului prevăzut la art. 34.
Nerespectarea prevederilor de mai sus, conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.
 Concursul de recrutare în funcția de executie în vederea ocupării postului vacant contractual la Centrul de zi de recuperare pentru copii cu dizabilități Bradu constă în următoarele etape:
a) selecţia dosarelor de înscriere; 
b) proba scrisă; 
c) interviul. 
Calendarul de desfășurare a concursului respectă termenele prevăzute în HG. nr. 1336/2022, respectiv: 

-  perioadă de înscriere:  17.09.2026 – 30.09.2026;
 - selecția dosarelor: două zile lucrătoare de la data expirării termenului de depunere a dosarelor; 
- afișarea rezultatului selecției dosarelor: o zi lucrătoare de la expirarea termenului prevăzut la selecția dosarelor; 
- termen contestații: în termen de o zi lucrătoare de la data afişării rezultatului selecţiei dosarelor; 
- proba scrisă: 12.10.2026, ora 10:00; 
- afișarea rezultatului probei scrise: în termen de maxim o zi lucrătoare de la finalizarea probei scrise; 
- termen contestații: în termen de o zi lucrătoare de la data afişării rezultatului probei scrise; 
- interviul: data şi ora susţinerii interviului se afişează obligatoriu odată cu rezultatele la proba scrisă; 
- afișarea rezultatului interviului: în termen de maxim o zi lucrătoare de la finalizarea probei interviu; 
- termen contestații: în termen de o zi lucrătoare de la data afişării rezultatului interviului; 
- rezultatele finale se afişează la sediul instituţiei, în termen de o zi lucrătoare de la data afişării rezultatelor soluţionării contestaţiilor pentru ultima probă.
Dosarele pentru concurs se vor depune la sediul instituției în perioada 17.09.2026 – 30.09.2026, program luni-joi: orele 09:00-15:00 , vineri: orele 09:00-13:00.
 Proba scrisă a concursului se va desfășura la sediul Primariei comunei Bradu, situat în comuna Bradu, strada Principală nr. 364, în data de 12.10.2026, ora 10:00.
 Data și ora interviului vor fi comunicate ulterior, odată cu afișarea rezultatelor probei scrise la sediul Primariei comunei Bradu. 
Informații suplimentare se pot obține pe site-ul Primariei comunei Bradu : www.primariabradu.ro  și  pe email: izabela.nicolae@primariabradu.ro, telefon 0248279412 int. 216

